Vanker (male)
Vanker (vale nimega ka "kahur") on malend, mis valitseb malelaual ridu ja liine. Mõlemal mängijal on partii alguses 2 vankrit, valgete malendite vankrid paiknevad väljadel h1 ja a1, mustade malendite vankrid h8 ja a8. Vankreid on kasulik arendada vabadele liinidele. Vankrite jõud ilmneb eriti lõppmängus, pärast enamiku etturite ja muude malendite vahetamist, sest siis on malelaual rohkesti vabu liine.